Document ID: 32010D0463

РЕШЕНИЕ НА КОМИСИЯТА
от 20 август 2010 година
за изменение на решения 92/260/ЕИО, 93/195/ЕИО, 93/197/ЕИО и 2004/211/ЕО по отношение на временното допускане, повторното въвеждане след временен износ и вноса на регистрирани коне, както и вноса на сперма от еднокопитни от някои части на Египет
(нотифицирано под номер C(2010) 5703)
(текст от значение за ЕИП)
(2010/463/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12, параграфи 1 и 4, член 15, буква а), член 16, както и уводното изречение и подточки i) и ii) от член 19 от нея,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (2), и по-специално член 17, параграф 3, буква а) от нея,
като има предвид, че:
(1)
С Решение 92/260/ЕИО на Комисията от 10 април 1992 г. относно ветеринарно-санитарните изисквания и ветеринарното сертифициране за временното допускане на регистрирани коне (3) беше съставен списък на трети страни, от които се разрешава временното допускане на регистрирани коне в Съюза, заедно с изискванията за сертифициране. Със споменатия списък, изложен в приложение I към посоченото решение, също се определя принадлежността на включените в него трети страни и части от тях към определени санитарни групи от А до Е. Понастоящем някои части на Египет са включени в санитарна група Д.
(2)
С Решение 93/195/ЕИО на Комисията от 2 февруари 1993 г. относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви след временен износ (4) беше съставен списък на трети страни, от които се разрешава повторното въвеждане на регистрирани коне в Съюза, заедно с изискванията за сертифициране. Със споменатия списък, изложен в приложение I към посоченото решение, също се определя принадлежността на включените в него трети страни и части от тях към определени санитарни групи от А до Д. Понастоящем някои части на Египет са включени в санитарна група Д.
(3)
С Решение 93/197/ЕИО на Комисията от 5 февруари 1993 г. относно ветеринарно-санитарните условия и ветеринарното сертифициране за внос на регистрирани еднокопитни животни и еднокопитни животни за отглеждане и разплод (5) беше съставен списък на трети страни, от които се разрешава вносът на такива еднокопитни животни в Съюза, заедно с изискванията за сертифициране. Със споменатия списък, изложен в приложение I към посоченото решение, също се определя принадлежността на включените в него трети страни и части от тях към определени санитарни групи от А до Ж. Понастоящем някои части на Египет са включени в санитарна група Д за внос в Съюза на регистрирани коне.
(4)
С Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни (6) беше установен списък на трети страни или части от техните територии, от които държавите-членки разрешават вноса на еднокопитни и на сперма, яйцеклетки и ембриони от тях, и се посочват другите условия, приложими към този внос. Тези условия се определят, като се вземат предвид различните санитарни групи, определени в решения 92/260/ЕИО, 93/195/ЕИО и 93/197/ЕИО и указани в колона 5 от приложение I към Решение 2004/211/ЕО.
(5)
През юни 2010 г. Комисията извърши ветеринарна инспекция в Египет. Резултатите от инспекцията бяха неудовлетворителни. Бяха установени редица съществени недостатъци по отношение на контрола върху движението на еднокопитните животни от други части на Египет в областите, изброени в Решение 2004/211/ЕО, от които се допуска износ за Съюза, процедурите за сертифициране и политиката на посочената трета страна по отношение на вноса на еднокопитни животни от области на зараза с африканска чума по конете или области, изложени на риск от такава зараза.
(6)
Споменатата ситуация може да представлява сериозен риск за здравето на животните от популацията на еднокопитните животни в Съюза и следователно временното допускане, повторното въвеждане след временен износ и вносът на регистрирани коне, както и вносът на сперма от еднокопитни от Египет следва временно да се преустановят.
(7)
Следователно решения 92/260/ЕИО, 93/195/ЕИО, 93/197/ЕИО и 2004/211/ЕО следва да бъдат съответно изменени.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В приложение I към Решение 92/260/ЕИО в санитарна група Д вписването за Египет се заличава.
Член 2
В приложение I към Решение 93/195/ЕИО в санитарна група Д вписването за Египет се заличава.
Член 3
В приложение I към Решение 93/197/ЕИО в санитарна група Д вписването за Египет се заличава.
Член 4
В приложение I към Решение 2004/211/ЕО вписването за Египет се заменя със следното:
„EG
Египет
EG-0
Цялата страна
-
-
-
-
-
-
-
-
-
-
-
EG-1
Провинции: Alexandria, Beheira, Krafr el Sheikh, Damietta, Dakahlia, Port-Said, Sharkia, Gharbia, Menoufia, Kalioubia, Ishmailia, North Sinai, South Sinai, Cairo (като Greater Cairo включва Giza-town), Suez, Marsa Martrouh, Fayoum, Giza и Beni Suef
-
-
-
-
-
-
-
-
-
-
-“
Член 5
Адресати на настоящото решение са държавите-членки.
Съставено в Брюксел на 20 август 2010 година.

Labels: 0
3
18
6